Nāgārjuna

Nāgārjuna,  naixito d'o Reino d'Andhra, en l'anyo 150 y muerto en l'anyo 250, estió un filósofo indio, fundador d'a escuela mahayana  d'o budismo.
Prebablement ye o pensador budista mahayana mas influyent, dimpués d'o propio Gautama Buda.

En atros idiomas o suyo nombre s'escribe d'a siguient traza:

 Klu Sgrub (en tibetano).
 నాగార్జునా (en telugú).
 龍樹 (en chino).
 龍樹菩薩 (en chino mandarín).

 Biografía 
Se sabe muit poco sobre a suya vida real d'o Nagaryuna historico. As dos biografías mas extensas, una escrita en chino y l'atra en tibetano, s'escribioron muitos sieglos dimpués d'a suya muerte, y se incorpora muito material mitico.

Nagaryuna en primeras yera hinduista (que en ixa epoca significaba o seguimiento estricto d'os Vedas), prebablement en una familia de casta superior brahmán, d'a rechión Andhra (en o sud d'a India).

Estió o fundador d'una d'as tradicions de pensamiento mas influyents d'as doctrinas d'a India, a denominata escuela d'a vía meya u madhiamaka.
A suya doctrina d'o vuedo estió debatida entre mas d'un milenio en China, Tíbet, Corea y Chapón.
O budismo zen lo considera un d'os suyos precursores y as suyas ideyas encara dispiertan intensos debatz academicos.

A suya doctrina d'o vuedo (shuniatá) sostiene que todas as cosas son condicionatas, de traza que no ye posible trobar brenca en o mundo que tienga una naturaleza propia (en sánscrito, suabhava). Ixa falta de naturaleza propia ye o que las converte en vuedas. Pero lo mas excelent d'ista doctrina ye que as parolas que la meten de manifiesto se consideran a la suya vegada vuedas. Asinas, o discurso d'a vacuidad ye tan vuedo como que as cosas mesmas. O mundo no ye diferent d'o lenguache.

 Obra 
D'entre as suyas obras cal destacar:

 Mula-madhyamaka-karikah (Fundamentos d'a vía meya).
 Vigraha-vyavartani (Abandono d'a discusión).
 Ratnavali (Guirnalda de joyas).
 Sunyata-saptati (Setanta estrofas d'a vacuidad).
 Yukti-sastika (Sixanta razonamientos).
 Meditación sobre a impermanencia.

 Vinclos externos 

Categoría:Budismo
Categoría:150 (naixencias)
Categoría:250 (muertes)